
Početak savjetovanja
06. studenoga 2026.
	
Završetak savjetovanja
18. studenoga 2026.



RAZLOG DONOŠENJA
	Člankom 32. stavkom 3. Zakona o regionalnom razvoju Republike Hrvatske („Narodne novine“, br. 45/26) propisano je da jedinica područne (regionalne) samouprave u svrhu učinkovite koordinacije i poticanja regionalnoga razvoja osniva regionalnu razvojnu agenciju kao javnu ustanovu (regionalnog koordinatora), dok su člankom 33. Zakona na novi način uređeni poslovi odnosno djelatnost regionalnih koordinatora kao poslovi javne službe.
Sukladno članku 45. Zakona o regionalnom razvoju Republike Hrvatske („Narodne novine“, br. 45/26), regionalni koordinatori dužni su uskladiti svoje poslovanje s odredbama novoga Zakona, što uključuje i usklađivanje akata o osnivanju s djelatnostima propisanim člankom 33. Zakona.
Istodobno, člankom 8. Zakona o ustanovama propisano je da je osnivač javne ustanove koju osniva jedinica lokalne i područne (regionalne) samouprave dužan zatražiti prethodnu ocjenu sukladnosti akta o osnivanju sa zakonom od tijela državne uprave u čijem je djelokrugu djelatnost javne ustanove.



Pozivamo predstavnike zainteresirane javnosti da najkasnije do 18. studenoga 2026. dostave svoje komentare na Odluke o izmjeni Odluke o osnivanju Javne ustanove za regionalni razvoj Varaždinske županije putem OBRASCA za savjetovanje na e-mail: aleksandar.bedenikovic@vzz.hr.
Po završetku savjetovanja, svi pristigli doprinosi biti će javno dostupni na internetskoj stranici Varaždinske županije. 
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnije Odluke o izmjeni Odluke o osnivanju Javne ustanove za regionalni razvoj Varaždinske županije
